Diari Oficial de la Generalitat Valenciana


Sumari del DOGV 5065, del 05-08-2005 (2005/9223)

ORDE de 29 de juliol de 2005, de la Conselleria de Sanitat, per la qual es convoquen ajudes de la Direcció General de Qualitat i Atenció al Pacient, per a projectes d'investigació en l'àrea de Qualitat Assistencial.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5065

Data del DOGV
:   05-08-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/9223


Data del document
:   29-07-2005

Organisme emissor
:   Conselleria de Sanitat

Tipus de document
:   Ordre

Descriptors 

:   * professió sanitària
    * suport econòmic
    * investigació mèdica
    * personal d'investigació
    * ajuda pública

ORDE de 29 de juliol de 2005, de la Conselleria de Sanitat, per la qual es convoquen ajudes de la Direcció General de Qualitat i Atenció al Pacient, per a projectes d'investigació en l'àrea de Qualitat Assistencial. [2005/9223]
  
La Conselleria de Sanitat, a través de la Direcció General de Qualitat i Atenció al Pacient, convoca la concessió d'ajudes a projectes d'investigació en matèria de Qualitat Assistencial.
  
L'objectiu general d'esta convocatòria és afavorir la producció de coneixement científic en àrees d'interés prioritari per a la Conselleria de Sanitat que ajude a fonamentar científicament les estratègies i actuacions de millora de la qualitat en les institucions sanitàries de la Comunitat Valenciana i les activitats professionals de l'àrea de la Qualitat Assistencial.
  
Per això, a proposta de la Direcció General de Qualitat i Atenció al Pacient i de conformitat amb el que preveu l'article 8 de l'Orde de 31 de juliol de 2003, del conseller de Sanitat, per la qual es desplega el Decret 116/2003, d'11 de juliol, del Consell de la Generalitat Valenciana que aprova el Reglament Orgànic i Funcional de la Conselleria de Sanitat i segons que establixen els articles 47 i 47 bis de la Llei d'Hisenda Pública de la Generalitat Valenciana,
  
ORDENE
  
Article 1. Objectiu i classes d'ajudes
  
La present orde té per objecte convocar un concurs públic per a la concessió de les ajudes que a continuació es relacionen i aprovar les bases per què es regixen, que s'incorporen com a annex a la present orde.
  
Article 2. Finançament
  
Les ajudes que regula esta orde es financen a càrrec del programa pressupostari 74.68.48.4296.380.27.SQ de la Direcció General de Qualitat i Atenció al Pacient, codi de línia T4509000, per un import total màxim fins a 243.000 euros, dels pressuposts de la Generalitat Valenciana per a l'any 2005.
  
DISPOSICIONS FINALS
  
Primera
  
La Conselleria de Sanitat es reserva el dret de difondre i publicar els treballs dels projectes d'investigació que resulten seleccionats, durant el temps màxim de quatre anys.
  
Segona
  
S'autoritza el director general de Qualitat i Atenció al Pacient perquè, en l'àmbit de les seues competències, adopte les mesures necessàries per al desplegament i aplicació d'esta orde.
  
Tercera
  
Contra la present convocatòria, les seues bases i resolució, que exhaurixen la via administrativa, es pot interposar, amb caràcter potestatiu, un recurs de reposició davant del conseller de Sanitat en el termini d'un mes des de la publicació, en els termes previstos en els articles 116 i 117 de la Llei 30/1992, modificada per la Llei 4/1999. Així mateix, es pot interposar recurs contenciós administratiu, de conformitat amb els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, i també amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la sala contenciosa Administratiu del Tribunal Superior de Justícia de la Comunitat Valenciana en el termini màxim de dos mesos, comptats a partir de l'endemà de publicació de la present orde.
  
Quarta
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 29 de juliol de 2005
  
El conseller de Sanitat,
  
VICENTE RAMBLA MOMPLET
  
ANNEX
  
Bases per a la concessió d'ajudes per a projectes d'investigació en l'àrea de Qualitat Assistencial
  
Primera. Finalitat de la convocatòria
  
La present orde té com a objecte convocar un concurs públic per a la concessió d'ajudes destinades a finançar Projectes d'Investigació en l'àrea de qualitat assistencial durant l'exercici 2005.
  
Segona. Sol·licituds i beneficiaris
  
Poden sol·licitar les ajudes que es regulen en esta orde:
  
2.1 El personal de plantilla de les institucions sanitàries, centres i servicis dependents de la Conselleria de Sanitat.
  
2.2. El personal de plantilla de les universitats, organismes públics d'investigació i/o altres entitats públiques o privades sense finalitat lucrativa radicades, en tots els casos, a la Comunitat Valenciana.
  
2.3. S'entén per beneficiaris de les ajudes les institucions on preste servicis l'investigador principal.
  
Tercera. Sol·licituds i documentació
  
3.1 Les sol·licituds han de ser presentades seguint el model normalitzat, i han de ser subscrites per l'investigador principal, que es responsabilitza de la realització del projecte. En les sol·licituds s'ha de fer constar:
  
a) Títol del projecte.
  
b) Nom de l'investigador principal amb menció del seu lloc, centre de treball i adreça per a notificacions.
  
c) Relació d'investigadors col·laboradors.
  
d) Especificació de la quantitat sol·licitada.
  
3.2 A la sol·licitud s'han d'adjuntar els documents següents:
  
a) Fotocòpia del document nacional d'identitat de l'investigador principal.
  
b) Autorització del responsable de la institució.
  
c) Justificació de trobar-se al corrent de les obligacions fiscals i de Seguretat Social si és procedent.
  
d) Currículum de l'investigador principal i dels col·laboradors (model II) en el qual s'han de fer constar els apartats següents:
  
- Formació acadèmica
  
- Activitats professionals
  
- Publicacions
  
- Participació en congressos
  
- Línies d'investigació en què ha treballat
  
- Altres mèrits
  
e) Memòria del projecte (model III) que ha d'incloure els apartats següents:
  
- Títol i resum del projecte
  
- Antecedents i justificació de l'estudi
  
- Objectius
  
- Metodologia i pla de treball
  
- Duració i fases previstes
  
- Informe de la comissió d'investigació o responsable d'investigació del centre
  
- Pressupost que detalle: material fungible, bibliografia, despeses per treballs especialitzats, personal, assistència a congressos i altres recursos necessaris.
  
3.3 Les sol·licituds es dirigiran al director general de Qualitat i Atenció al Pacient, carrer misser Mascó, 31, València 46077.
  
3.4 El termini de presentació de sol·licituds acaba als 30 dies naturals comptats a partir del dia següent de la publicació d'esta convocatòria en el Diari Oficial de la Generalitat Valenciana. La presentació de sol·licituds s'ha de fer en el registre de la Conselleria de Sanitat o per qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/99.
  
3.5 La Direcció General de Qualitat i Atenció al Pacient procedirà a la devolució de les sol·licituds i documentació annexa que no s'adapten a les exigències de la convocatòria.
  
Quarta. Objecte de la investigació
  
El projecte ha de versar sobre alguna de les línies de Qualitat Assistencial, que a continuació es relacionen.
  
a) Experiències de millora de seguretat assistencial en les organitzacions i institucions sanitàries.
  
b) Experiències de millora de qualitat assistencial en les organitzacions i institucions sanitàries, impulsant la gestió per processos, la gestió per competències i procediments d'autoavaluació.
  
c) Incorporació de l'experiència dels pacients en el disseny de processos assistencials.
  
d) Incorporació de les millors maneres de pràctica avalades per l'evidència científica disponible al desenvolupament i aplicació de protocols i guies clíniques orientades a la millora assistencial.
  
Cinquena. Comissió avaluadora
  
5.1. La comissió avaluadora valorarà els projectes segons els següents criteris de selecció:
  
1. Qualitat científica del projecte.
  
2. Rellevància, en relació amb els aspectes següents:
  
a) Relació de l'objecte d'investigació amb les prioritats referides en la base quarta.
  
b) Impacte potencial sobre la millora de les pràctiques sanitàries a la Comunitat Valenciana
  
3. Adequació dels recursos previstos als objectius que es proposen.
  
5.2. De la comissió avaluadora, que està presidida pel director general de Qualitat i Atenció al Pacient, en formen part:
  
- El cap de l'Àrea de Qualitat i Atenció al Pacient
  
- El cap del Servici de Qualitat Assistencial
  
- El cap del Servici de Coordinació de l'Atenció al Pacient
  
- Un representant de l'Escola Valenciana d'Estudis de Salut Pública
  
5.3. La comissió té facultats per a resoldre tots els dubtes que apareguen en la interpretació de les bases i la possibilitat d'entrevistar els sol·licitants.
  
La comissió pot disposar la constitució de comissions especialitzades tan sols a l'efecte de col·laborar en la valoració dels projectes dels candidats o candidates.
  
Sisena. Resolució
  
Les sol·licituds les ha de resoldre el conseller de Sanitat, a proposta de la comissió avaluadora, en el termini màxim de tres mesos des de la proposta. Si no hi ha resolució expressa en el termini establit les sol·licituds s'entenen desestimades, sense perjuí del que es dispose quan es dicte la corresponent resolució.
  
Setena. Acceptació de l'ajuda
  
La Direcció General de Qualitat i Atenció al Pacient ha d'enviar a l'adjudicatari sol·licitant de l'ajuda el corresponent document d'acceptació, que ha de ser tornat correctament omplit, amb el vistiplau del responsable del seu centre de treball, en el termini de 15 dies a comptar des de la data efectiva de recepció, amb la documentació complementària que se li requerisca. En cas de no tornar-la en eixe termini, s'entén que renuncia a l'ajuda, i ha de declarar la pèrdua del seu dret, segons que disposa l'article 7 del Decret 108/1992, de 6 de juliol, de la Generalitat Valenciana.
  
Les decisions negatives s'han de comunicar als sol·licitants, la qual cosa no els impedirà presentar noves sol·licituds en ulteriors convocatòries.
  
Huitena. Finançament i forma de pagament
  
8.1 Les ajudes poden finançar totalment o parcialment el pressupost presentat per a l'execució del projecte. La quantia de les ajudes s'ha de determinar en cada cas en funció dels interessos de l'avaluació establida en la base cinquena.
  
8.2 El període de duració del treball d'investigació comprendrà fins el 31 de novembre de 2004. No obstant això, pot prorrogar-se, mitjançant una resolució que n'explique els motius, condicionada a l'existència de consignació pressupostària, adequada i suficient, en l'exercici següent. En qualsevol cas, els treballs subjectes a les ajudes de la investigació no han de tindre una duració superior a 15 mesos.
  
8.3 L'import de les ajudes es lliura a favor de la institució on preste els seus servicis l'investigador principal, la qual es compromet a la gestió dels fons i a la realització de les contractacions que, si fóra el cas, correspongueren, de conformitat amb les normes que per la seua naturalesa jurídica s'hi apliquen.
  
8.4 L'ordenació del pagament de les ajudes concedides al personal que es regulen en la base 2.2 d'esta orde, es fa d'acord amb els criteris continguts en l'article 47 bis) del Text Refós de la Llei d'Hisenda Pública Valenciana, en la redacció donada per l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:
  
a) A la concessió de la subvenció s'ha de lliurar el 40% de l'import de la quantitat assignada. Este pagament estarà condicionat a la presentació prèvia de la justificació de despeses que cobrisca el percentatge citat, a la presentació d'aval bancari, prestat en forma i condicions reglamentàries, o bé, a la presentació de fiança depositada davant dels servicis territorials de la Conselleria d'Economia i Hisenda de la província corresponent.
  
b) Una vegada justificat per l'entitat el 40% ja lliurat, es pot fer el pagament d'un 20% més amb els mateixos condicionants, és a dir, després de la justificació de despeses, aval bancari o fiança.
  
c) El 40% restant el fa efectiu la Generalitat Valenciana sempre que es justifique correctament la totalitat de la quantitat concedida.
  
Abans de cada pagament és necessària una certificació de conformitat del director general de Qualitat i Atenció al Pacient de la comprovació i aprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.
  
En el supòsit de projectes d'investigació fets en centres dependents de la Conselleria de Sanitat, el lliurament dels fons es farà d'una sola vegada per a la posterior execució des dels centres directius corresponents.
  
En qualsevol cas, el pagament de les subvencions que regula esta orde pot efectuar-se d'una sola vegada, després de la presentació d'original o fotocòpia compulsada, de les factures o justificants de les despeses efectuades per l'import total de la quantitat assignada.
  
El termini de presentació dels justificants de despeses requerides conclou el 15 de novembre de l'any en curs, amb adaptació a la base 8.2 d'este annex.
  
Novena. Memòria final
  
Els beneficiaris de les ajudes han d'enviar a la Direcció General de Qualitat i Atenció al Pacient, abans de finalitzar el termini final del projecte, la memòria final del projecte, la qual ha d'incloure un resum de la investigació junt amb una relació detallada de les despeses totals realitzades, ajustat al model normalitzat, així com les separates de publicacions o comunicacions a congressos, si n'hi haguera. En la publicació de treballs científics, presentació de comunicacions a congressos i reunions científiques, etcètera, que tinguen lloc com a resultat de l'ajuda d'investigació, s'ha de consignar l'origen del seu finançament i s'ha d'enviar a la Direcció General de Qualitat i Atenció al Pacient un exemplar de la publicació, amb menció del número d'expedient. Així mateix, s'han d'enviar a la Direcció General de Qualitat i Atenció al Pacient les publicacions que es produïsquen com a conseqüència de l'ajuda, amb posterioritat a la presentació de la memòria.
  
Deu. Obligacions
  
L'incompliment pels beneficiaris dels requisits establits en esta convocatòria i de les obligacions que s'hi definixen origina la revocació de les quanties concedides, amb els efectes i responsabilitats que es deriven dels incompliments.
  
Onze. Models